युनाइटेडलाई पहिलो लेगमा ठूलो अग्रता
म्यानचेस्टर युनाइटेडले बुधबार नटिङ्घम फरेस्टलाई लिगकप सेमिफाइनलको पहिलो लेगमा ३–० ले हराएको छ । यो जितपछि युनाइटेडको वेम्बलीमा हुने फाइनल यात्रा तयजस्तै भएको छ ।
काठमाडौँ — म्यानचेस्टर युनाइटेडले बुधबार नटिङ्घम फरेस्टलाई लिगकप सेमिफाइनलको पहिलो लेगमा ३–० ले हराएको छ । यो जितपछि युनाइटेडको वेम्बलीमा हुने फाइनल यात्रा तयजस्तै भएको छ ।युनाइटेडका लागि फरेस्टको घरमा भएको खेलमा मार्कस रसफोर्ड, वट वेघरस्ट र र ब्रुनो फर्नान्डेजले गोल गरे । युनाइटेडका लागि रसफोर्ड गोल लयमा छन् र विश्वकपयताका १० खेलमा उनले लगातार गोल गरेका छन् ।यस प्रतियोगितामा मात्रै उनले पाँच गोल गरिसकेका छन् । युनाइटेडले सन् २०१७ यता कुनै उपाधि जितेको छैन् र यसपल्ट त्यस खडेरीलाई तोड्ने राम्रो अवसर बनेको छ । 